**KASVUN TUKI -AIKAKAUSLEHDEN ARTIKKELIPOHJA**

**Kirjoitathan artikkelin tähän pohjaan alla olevaa ohjeistusta noudattaen. Sijoita kukin osio sille varattuun kohtaan. Jos tuot tekstiä muualta, valitse *Liitä määräten: muotoilematon teksti*, jolloin teksti asettuu artikkelipohjan asetusten mukaisesti. Kun olet liittänyt omat tekstisi, poista ohjeet ja esimerkkitekstit.**

**Kuvat, kuviot ja taulukot erillisinä tiedostoina**

**Havainnollistavia kuvia, kuvioita ja taulukoita on suositeltava käyttää, kun niillä on selkeä funktio. Liitä ne artikkelin mukaan erillisinä tiedostoina, samoin kuin kirjoittajien henkilökuvat. Graafisten kuvioiden suositeltavat tiedostomuodot ovat esim. Word, Excel tai PowerPoint. Mukana tulee olla muuttujien numeeriset arvot, jotta kuviot voidaan muokata lehden tyyliin sopiviksi. Kuvien suositeltavat tiedostomuodot ovat jpg, png ja tiff ja resoluution tulee olla vähintään 300 dpi.**

**Numeroi kuvat, kuviot ja taulukot (Kuva 1, Kuvio 1, Taulukko 1 jne.) ja lisää niihin tai erilliseen tiedostoon myös otsikot ja kuvatekstit. Jos kuva, kuvio tai taulukko on lainattu muusta julkaisusta, kirjoittajan on hankittava sille kirjallinen julkaisulupa, joka liitetään mukaan erillisenä tiedostona.**

**Pääotsikko (korvaa tämä otsikollasi)**

AVAINSANAT: sijoita tähän noin viisi asiasanaa suomeksi, erota pilkuin

KIRJOITTAJAT: sijoita alle kaikkien kirjoittajien nimet ja muut tiedot kirjoittajajärjestyksessä. Kirjoittajiksi merkittyjen henkilöiden tulee olla osallistunut käsikirjoituksen työstämiseen ja alkuperäistutkimuksessa myös tutkimustyöhön. Kaikki kirjoittajat vastaavat koko sisällöstä.

Etunimi Sukunimi

oppiarvo, ammattinimike

affiliaatiot

**Tiivistelmä**

* Sijoita ydinasiat tähän kohtaan. Taittaja sijoittaa virkkeet tiivistelmäksi artikkelin alkuun.
* Tiivistelmä koostuu 4–6 virkkeestä (luettelomerkein), jotka kokoavat lyhyesti kirjoituksen keskeisen sanoman.
* Tiivistelmän on tarkoitus olla yleistajuinen, ja siinä kuvataan artikkelin fokus, uutuusarvo, keskeisimmät tulokset ja niiden käytännön merkitys sekä johtopäätökset.
* Lehden toimitus nostaa ydinasioita esiin myös mainostaessaan artikkelia sosiaalisessa mediassa.
* Muuta abstraktia artikkeliin ei tule, vaan leipäteksti alkaa suoraan johdannolla.

# Leipäteksti

Kirjoita tai liitä tekstisi tähän. Jos tuot valmista tekstiä, valitse *Liitä määräten: muotoilematon teksti*, jolloin teksti asettuu artikkelipohjan asetusten mukaisesti. Tekstissä ei saa olla yhtään ylimääräistä muotoilua (esim. ei track changes -toimintoja tai kommentteja). Lisäksi tekstin, (myös taulukoiden ja kuvioiden tekstin) fonttivärin tulee olla musta. Erottele kaikki otsikot muusta tekstistä rivinvaihdolla. Jos kyseessä on ykköstason otsikko, käytä fonttina 16pt. Jos kyseessä on kakkostason otsikko, käytä fonttina 14pt. Jos kyseessä on kolmostason otsikko, käytä fonttina 12pt.

Kirjoitathan artikkelin niin, että sen voi ymmärtää ilman kapean alan erityisasiantuntemusta. Vältä vierasperäisiä sanoja, kirjoita lyhenteet auki ja selitä vieraammat käsitteet.

**Lyhyt ja pitkä artikkeli Kasvun tuki -aikakauslehdessä**

Lyhyen artikkelin suositeltu leipätekstin sanamäärä on 1 500–2 000. Tällaisia ovat esimerkiksi näkökulmat ja analyysit tietystä ilmiöstä. Katso esim. [Parry M & Salmi H (2021). Väestö muuttuu – osaammeko huolehtia maahanmuuttajalasten terveydestä?](https://kasvuntuki.fi/aikakauslehti/julkaisut/kasvun-tuki-aikakauslehti-12021/parry-salmi/)

Pitkän artikkelin ja alkuperäistutkimuksen suositeltu leipätekstin sanamäärä 3 000–4 000, mahdollisista ylityksistä sovittaan erikseen. Katso esim. [Paananen R, Alanko R & Kainulainen S (2021). Digitaalinen Zekki-palvelu yhdistää nuorten tarpeet ja tarjolla olevan tuen.](https://kasvuntuki.fi/aikakauslehti/julkaisut/kasvun-tuki-aikakauslehti-12021/paananen/)

**Suositeltava artikkelin rakenne**

Johdanto: lyhyt ja napakka kuvaus, mitä aiheesta jo tiedetään ja mihin kysymykseen artikkeli vastaa (tutkimuskysymykset/-hypoteesit ja tavoitteet).

Aineisto ja menetelmät: tutkimuksen aineiston ja menetelmien esittely (sis. tarvittaessa eettiset pohdinnat ja tilastolliset menetelmät).

Tulokset: artikkelin tulosten esittely. Laadullisessa tutkimuksessa suorat lainaukset ovat tärkeitä, mutta niiden määrä tulee harkita sanamäärän rajoissa. Määrällisen tutkimuksen tulosten ilmoittamisessa tulee suosia absoluuttisi lukuja. Tuloksista esitetään tunnusluvut (esim. luottamusvälit), jotka kuvaavat, kuinka tarkka arvio esimerkiksi intervention vaikuttavuudesta on saatu. Taulukoissa esitettävistä tuloksista kerrotaan leipätekstissä vain keskeisimmät havainnot.

Pohdinta: keskeisten tulosten tieteellinen ja käytännön merkitys, johtopäätökset, tutkimuksen vahvuudet ja heikkoudet sekä jatkotutkimusehdotukset.

Rakennetta on mahdollista mukauttaa, mikäli se on tarkoituksenmukaista.

**Kuviin, kuvioihin ja taulukoihin viittaaminen**

Muista viitata tekstissä kaikkiin taulukoihin, kuvioihin ja kuviin (Kuva X, Kuvio X, Taulukko X). Taittaja pyrkii sijoittamaan elementit mahdollisimman lähelle viittausta. Muistathan poistaa taulukoista mahdolliset ylimääräiset muotoilut (esim. track changes -toiminnolla tehdyt).

**Kirjallisuusviittaukset tekstissä**

Kirjallisuusviitteet merkitään tekstiin hakasulkeissa olevin numeroin esiintymisjärjestyksessä [1,2] ja luetteloidaan numerojärjestyksessä mallipohjan lähteille varattuun kohtaan. Tarkistathan viitteiden numerojärjestyksen myös mahdollisten muokkausten jälkeen!

Numerot erotetaan toisistaan pilkulla ilman välilyöntiä. Virkkeen lopettava piste tulee viittauksen jälkeen, vaikka viittaus koskisi useampaa virkettä.

Julkaisemattomat havainnot voidaan mainita tekstissä sulkeissa (Merikukka, Marko, julkaisematon havainto/ henkilökohtainen tiedonanto/ kongressiesitys).

**Luvut ja merkinnät**

Desimaalien erottimena käytetään pilkkua ja tuhannet erotetaan sadoista ja miljoonat tuhansista välilyönnillä.

Mittayksiköt erotetaan luvusta välilyönnillä ja prosentit kirjoitetaan tekstissä auki, esim. 68 prosenttia (sulkeissa %-merkillä, esim. 68 %).

KIITOKSET:

Tähän voit liittää kiitokset henkilöille, jotka ovat osallistuneet työhön, mutta joiden panos ei ole riittävä kirjoittajaksi. Kiitettäviltä henkilöiltä tulee pyytää lupa.

RAHOITTAJAT:

Kirjoita tähän tutkimusta tai artikkelin työntekoa tukeneet rahoittajat, mikäli sellaisia on (työnantajia, jotka on ilmoitettu affiliaatioissa, ei tarvitse mainita).

KIRJOITTAJIEN SIDONNAISUUDET:

Tässä osiossa mainitaan tahot, joihin kirjoittajalla on sidonnaisuutta artikkelin aihepiiriin liittyen. Tällaisia ovat mm. tahot, joilta kirjoittaja on saanut tai on saamassa rahoitusta tai palkkioita. Myös aiheen kannalta olennaiset jäsenyydet ja asiantuntijatehtävät tulee mainita. Jos olet epävarma, ilmoita mieluummin liian herkästi, kuin säästellen. Työnantajia, jotka on ilmoitettu affiliaatioissa, ei tarvitse mainita.

Etunimi Sukunimi: esim. Apuraha (Lastenpsykiatrian tutkimussäätiö), Duodecimin valtuuskunnan jäsenyys.

Jos sidonnaisuuksia ei ole, kirjoitetaan:

Etunimi Sukunimi: Ei sidonnaisuuksia.

# LÄHTEET:

Sijoita tähän kirjoituksesi lähteet alla olevien ohjeiden mukaisesti. Viittaustyyli on mukautettu APA-7. Alla on esimerkkejä erityyppisistä kirjallisuusviitteistä. Lyhyessä artikkelissa lähteiden suositeltu enimmäismäärä on 30, pitkässä artikkelissa 60.

**Tieteellisen aikakauslehden artikkelit**:

Kirjoittajan sukunimi ja etunimen alkukirjain ilman pisteitä ja pilkkuja, ks. alla [1,2]. Kolme ensimmäistä kirjoittajaa mainitaan, sitten ym. ja vuosiluku sulkeissa. Sen jälkeen lehden nimen lyhenne ilman pisteitä, vuosikerran numero (volyymi) ja sivunumerot erotettuna toisistaan pilkulla. Lyhtenteet löytyvät esim. Medline-tietokannasta. Julkaistavaksi hyväksytty, mutta julkaisematon kirjoitus merkitään kirjallisuusluetteloon liittämällä siihen maininta ”(painossa)”.

Lopuksi pisteen jälkeen doi-tunniste https:// -muodossa. Jos tunniste puuttuu, voit hakea sen täältä: <https://apps.crossref.org/SimpleTextQuery>

[1] Kouvonen P & Kurki M (2020). Vaikuttavien lasten ja nuorten psykososiaalisten menetelmien käyttöönoton tukeminen päätöksenteossa 2020-luvun Suomessa. Sosiaalilääketieteellinen Aikakauslehti, 57, 195–199. https://doi.org/10.23990/sa.91583

[2] Kurki M, Anttila M, Koivunen M ym. (2018). Nurses’ experiences of the use of an Internet-based support system for adolescents with depressive disorders. Inform Health Soc Care, 43, 234–247. <https://doi.org/10.1080/17538157.2016.1269110>

**Verkkolähteet:**

Sivustoa ylläpitävän tahon nimi, otsikko, haun tai päivityksen päivämäärä ja osoite:

[3] Tilastokeskus (2021). Suomen virallinen tilasto (SVT). Väestörakenne. Haettu PP.KK.VVVV osoitteesta http://www.stat.fi/til/vaerak/meta.html

**Lait ja asetukset:**

Otsikko, päivämäärä, numero ja verkko-osoite:

[4] Laki terveydenhuollon ammattihenkilöistä 28.6.1994/559. [www.finlex.fi/fi/laki/ajan­tasa/1994/19940559](http://www.finlex.fi/fi/laki/ajan­tasa/1994/19940559)

**Kirjat ja julkaisusarjat:**

Kirjoihin viitatessa mainitaan kaikki kirjoittajat ja mahdollinen toimittaja sekä painetusta kirjasta painos [5]. Jos viitataan kirjan tiettyyn lukuun, mainitaan ensin luvun nimi ja kirjoittajat ja sitten teoksen nimi ja kirjoittajat [6]. Lopuksi mainitaan julkaisupaikka ja kustantaja.

Jos viitataan tiettyihin sivuihin, mainitaan sivunumerot [5]. Julkaisusarjoista mainitaan julkaisijan ja sarjan nimi [7]. Mikäli kyseessä on sähköinen teos, mainitaan mahdollinen pysyvä tunniste, kuten doi, URN tai Handle.

[5] Hätönen H, Kurki M, Larri T & Vuorilehto M (2014). Uudistuva mielenterveystyö, 1. painos, 13–17. Helsinki: Fioca.

[6] Rissanen P, Sinkkonen N & Kurki M (2012). Kokemusasiantuntijakoulutus Mielen avain -hankkeessa. Teoksessa Lepistö P, Kuosmanen L, Partanen A, Moring J (toim.): Paremman palvelun avaimia: Kansallisen päihdesuunnitelman toimeenpano Mielen avain -hankkeessa. Helsinki: Terveyden ja hyvinvoinnin laitos.

[7] Heino T (toim.) (2020). Mikä auttaa?: Tutkimusperustaiset ja käytännössä toimivat työmenetelmät teininä sijoitettujen lasten hoidossa. Terveyden ja hyvinvoinnin laitos, Raportti 12/2020. http://urn.fi/URN:ISBN:978-952-343-569-8